wickkiey/tamil-wikipedia-markdown huggingface dataset:
# சுபத்திரை



**சுபத்திரை** (Subhadra), வசுதேவர் - ரோகிணி தேவி தம்பதியரின் மகளாவர். மகாபாரதத்தில் வரும் பாண்டவர்களில் மூன்றாமவரான அருச்சுனனின் மனைவியும், பலராமன் மற்றும் கிருட்டிணரின் தங்கையும் ஆவார். அபிமன்யு இவரது மகனே ஆவார்.  

## வாழ்க்கை
இவர் வசுதேவருக்கும் ரோகிணி தேவிக்கும் பிறந்த ஒரே மகள் ஆவார். சுபத்திரை வசுதேவர் சிறையில் இருந்து கிருட்டிணரால் மீட்கப்பட்ட பிறகு பிறந்தவர். எனவே அவருடைய சகோதரர்களைக் காட்டிலும் மிகவும் இளையவர். ஆதலால் மிகுந்த செல்வாக்குடன் வளர்க்கப்பட்டார்.  

பலராமரால் துரியோதனனுக்கு திருமண உறுதியளிக்கப்பட்டிருந்த சுபத்திரையை, அருச்சுனன் காதலித்து, பலராமருக்கு பயந்து சுபத்திரையை கடத்திச் சென்று கிருஷ்ணரின் ஆதரவுடன் திருமணம் செய்து கொண்டார். அருச்சுனன் - சுபத்திரை தம்பதியருக்கு அபிமன்யு பிறந்தார்.
# கோவலன்


**கோவலன்**, தமிழில் ஐம்பெருங் காப்பியங்களில் ஒன்றான சிலப்பதிகாரத்தில் வரும் முக்கியமான கதைமாந்தன் ஆவார்.  

## குடும்பம்

மனைவி : கண்ணகி  

காதலி : மாதவி  

மகள் : மணிமேகலை  

## கோவலனின் பயணம்

**புகார்க் காண்டம்**  

கோவலன், காவிரிப்பட்டிணத்தில் வாழ்ந்து வந்த மாசாத்துவான் என்னும் வணிகனின் மகன் ஆவார். இவர் மற்றொரு வணிகரின் மகளான கண்ணகியை மணந்துக் கொண்டார். இருவரும் மகிழ்ச்சியாக வாழ்ந்து வந்தனர். அப்பொழுது கோவலனுக்கு 16 வயதே ஆகிறது. சிலகாலத்திற்குப் பின் கோவலனுக்கு மாதவி என்னும் நாட்டியக்காரியின் அறிமுகம் கிடைத்தது. பின்னர் கோவலன் கண்ணகியைப் பிரிந்து மாதவியுடன் உல்லாசமாக வாழ்ந்து வந்தான். இதற்கிடையே, சிறிது காலத்தில் அவன் செல்வம் அனைத்தும் கரைந்து போனது. இந்திரவிழாவின் போது, இருவர்க்குமிடையே கருத்து வேறுபாட்டின் காரணமாக பிரிந்தனர். பின்னர் கோவலன் மீண்டும் கண்ணகியிடம் வந்தான். செல்வம் ஏதும் இல்லாத போதிலும், கண்ணகி தன்னிடம் காட்டிய அன்பின் காரணமாக மனம் திருந்திய கோவலன், கண்ணகியுடன் மதுரை நகரத்திற்குச் சென்று புது வாழ்க்கை வாழ முற்பட்டான்.  

**மதுரைக் காண்டம்**  

புகாரை விட்டு வெளியேறிய கோவலனும் கண்ணகியும், கவிந்தியடிகளுடன் மதுரையை நோக்கி நடந்ததனர். நீண்ட நாட்கள் பயணத்திற்கு பின்பு, மதுரை மாநகரத்தைச் சென்றடைந்தனர். அவர்களிடம் ஓரிணை சிலம்புகளைத் தவிர வேறேதும் இல்லை. அங்கு அச்சிலம்பினை விற்பதற்காக கடை வீதிக்குச் சென்றான். ஆனால் அங்கு, அரசியின் சிலம்புகளைத் திருடிய பொற்கொல்லன் என்று அறியாமல், அந்த பொற்கொல்லனிடமே அச்சிலம்பை விற்க உதவி கோறினான். அச்சிலம்பு அரசியின் சிலம்பைப் போலவே இருந்தமையால், அப்பொற்கொல்லன்நெடுஞ்செழியன் இவனை மாட்டிவிட்டு நாம் தப்பித்து கொள்ளலாம் என்று எண்ணி மன்னன் நெடுஞ்செழியனிடம் பொய்யுரைகள் கூறுகிறான்.மன்னனும் அதை கேட்டு எதையும் விசாரணையின்றி கோவலனைக் கொல்லுமாறு ஆணையிட்டான். கோவலனும் கொல்லப்பட்டான்.  

## திரைப்படத்தில்
| 1942 | *கண்ணகி* | தமிழ் | பி. யு. சின்னப்பா |  |
| --- | --- | --- | --- | --- |
| 1964 | *பூம்புகார்* | தமிழ் | எஸ். எஸ். ராஜேந்திரன் |  |
| 1968 | *கொடுங்கல்லூரம்மா* | மலையாளம் | பிரேம் நசீர் |  |
| 2016 | *பத்தினி* | சிங்களம் | உதிகா பிரேமரத்னா | } |

## துணை நூற்கள்
-
# மொண்டெனேகுரோ



**மொண்டெனேகுரோ** (Montenegro) அல்லது மொண்டெனேகுரோ குடியரசு தென்கிழக்கு ஐரோப்பாவில் அமைந்துள்ள நாடாகும். இந் நாட்டின் பெயர் **செர்னகோரா** என்று அந்நாட்டு மக்கள் அழைக்கின்றனர். தெற்கில் அட்டிரியேடிக் கடலைக் கொண்டுள்ள மொண்டெனேகுரோ மேற்கில் குரோசியாவையும், வடமேற்கில் பொசுனியாவும் எர்செகோவினாவும்வையும் வடகிழக்கில் செர்பியாவையும், தென்கிழக்கில் அல்பேனியாவையும் கொண்டுள்ளது.  

ஐரோப்பிய மத்திய காலத்தில் இருந்து 1918வரை சுதந்திர நாடாக காணப்பட்ட இந்நாடு பின்வந்த காலங்களில், யுகோசுலாவியா மற்றும் செர்பியாவும் மொண்டெனேகுரோவும் போன்ற பல ஒன்றியங்களில் இணைந்திருந்தது. 2006 மே 21இல் நடத்தப்பட்ட மக்கள் கருத்துக் கணிப்பின் முடிவுகளின் படி மொண்டெனேகுரோ யூன் 3 2006 இல் விடுதலை பிரகடனத்தை செய்தது. யூன் 28 2006இல் ஐக்கிய நாடுகளின் 192வது நாடாக இணைத்துக்கொள்ளப்பட்டது.
# பொசுனியா எர்செகோவினா



**பொசுனியாவும் எர்செகோவினாவும்** பால்கான் தீபகற்பத்தில் அமைந்துள்ள தெற்கு ஐரோப்பிய நாடாகும். நாட்டின் பெயர் பொதுவாக பொசுனியா என சுருக்கப்பட்டு பாவிக்கப்படுவது வழக்கமாகும். வடக்கு, மேற்கு மற்றும் தெற்கில் குரோசியாவையும், கிழக்கில் செர்பியாவையும் தெற்கில் மொண்டெனெகுரோவையும் கொண்டுள்ள இந்நாடு 20 கி.மீ. அளவேயான அட்டிரியேடிக் கடல் எல்லையைத் தவிர்த்தவிடத்து முற்றாக நிலத்தால் அடைக்கப்பட்ட நாடாகும். நாடு பொதுவாக மலைப்பாங்கான புவியியல் அமைப்பைக் கொண்டுள்ளது. மேலும் இங்கு காணப்படும் பெரும்பாலான ஆறுகள் பயணம் செய்ய முடியாதவையாகும்.
# பனாமா



**பனாமா** மத்திய அமெரிக்காவின் தென்முனையில் அமைந்துள்ள ஒரு நாடு ஆகும். தரை வழியாக வட அமெரிக்காவையும் தென் அமெரிக்காவையும் இணைக்கும் கடைசி மத்திய அமெரிக்க நாடு இதுவாகும். இந்நாட்டின் மேற்கில் கோஸ்டா ரிகாவும், வடக்கில் அட்லாண்டிக் பெருங்கடலும், தெற்கில் பசிபிக் பெருங்கடலும், தென்கிழக்கில் கொலம்பியாவும் அமைந்துள்ளன.
# போத்துக்கீசத் தமிழியல்



**போத்துக்கீச தமிழியல்** (*Portuguese Tamil Studies*) என்பது போத்துக்கீச மொழி, போர்த்துகல், போத்துக்கீச மொழி பேசும் மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.  

## போர்த்துக்கல் காலனித்துவமும் தமிழும்
"ஐரோப்பாவில் இருந்து சமயப்பிரச்சாரத்திற்காக வந்த பாதிரிமார்கள் - போர்த்துக்கீசிய மொழி மூலமாகவே தமிழ்மொழிக் கற்றுக் கொண்டார்கள். பாதிரி என்பதே போர்த்துக்கீசிய சொல்தான். ஐரோப்பாவில் இருந்து தமிழ்நாடு வந்து முதன் முதலாகத் தமிழ் கற்றுக் கொண்டது, ஹென்றிக்கே ஹென்றீக்கசு (*Henrique Henriques*, 1520-1600) போர்த்துக்கல் நாட்டில் யூத இனம் சார்ந்த பெற்றோருக்குப் பிறந்தவர். தம் சொத்தை எல்லாம் ஏழை எளிய மக்களுக்கு தானம் செய்துவிட்டு, கிறித்தவ சமயத்தைப் பரப்ப 1546 இல் இந்தியா வந்திறங்கினார்.  

இயேசு சபை சார்பில் தமக்கு மேலதிகாரியாக இருந்த ஃபிரான்சிசு சேவியர் (1506-1552) என்பவரின் அறிவுறுத்தலின் பேரில் தமிழ் கற்றுக் கொண்டார். தமிழ் எழுதவும் பேசவும் திறமை பெற்றார். ஹென்றிக்கே ஹென்றீக்கசு தான் தமிழ் கற்றுக் கொண்ட முதல் ஐரோப்பியர். தமிழ்மொழியைக் கற்றுக்கொண்ட அவர்தான் முதல் தமிழ் அச்சுப் புத்தகமான **தம்பிரான் வணக்கம்** என்னும் நூலை வெளியிட்டார். இந்திய மொழிகளிலேயே முதன் முதலாக அச்சு கண்டது தமிழ். நூல் பதித்த இடம் கொல்லம் என்றும், பதித்த நாள் 20.10.1578 என்றும் அந்நூலிலிருந்தே அறிகிறோம். தம்பிரான் வணக்கம், போர்த்துக்கீசிய மொழியில் எழுதப்பட்ட கிறிஸ்துவ சமய போதனை நூலின் தமிழாக்கம்.  

தமிழ் நூலின் முகப்புப் பக்கத்தில் மேலே DOCTRINA CHRISTAM en Lingua Malauar Tamul என்றுள்ளது. பக்கத்தின் நடுவில் மூவொரு கடவுள் (Trinity) வடிவம் பதிக்கப்பட்டுள்ளது. நான்கு ஓரங்களிலும் சிலுவைகளும் அலங்கார கோலங்களும் வரையப்பட்டுள்ளன. கீழே அக்கால வழக்கிலிருந்த தமிழ் எழுதும் முறையில் தமிழ்த் தலைப்பு தரப்பட்டுள்ளது. புள்ளிகள் இடப்படவில்லை; சொற்களும் பிரிக்கப்படவில்லை. எனவே, நூல் தலைப்பு இவ்வாறு தோற்றமளிக்கிறது:  

**கொமபஞஞயதேசெசூ வகையிலணடிறிககிப பாதிரியாரதமிழிலெ பிறிததெழுதினதமபிரான வணககம**  

மேற்காட்டிய தலைப்பை இன்றைய முறைப்படி புள்ளி மற்றும் சொல்லிடைவெளி இட்டு எழுதினால் கீழ்வருமாறு அது தோற்றமளிக்கும்:  

**கொம்பஞ்சிய தெ சேசு வகையில் அண்டிறிக் பாதிரியார் தமிழிலே பிரித்தெழுதின தம்பிரான் வணக்கம்**  

16 பக்கங்களை உள்ளடக்கி 1578இல் பதிக்கப்பட்ட இந்த அரிய நூல் ஹார்வட் பல்கலைக்கழக நூலகத்தில் காக்கப்பட்டு வருகிறது.  

தம்பிரான் என்பது சுய தமிழ்ச்சொல்.  

## போத்துக்கேய மொழியிலிருந்து பெற்றவை
| அலுமாரி | நிலைப்பெட்டகம் | armário |  |
| --- | --- | --- | --- |
| அன்னாசி | ஒருவகைப் பழம் | ananás |  |
| ஆசுப்பத்திரி | மருத்துவமனை | hospital |  |
| கடுதாசி | கடிதம் | carta |  |
| கதிரை | நாற்காலி | cadeira |  |
| குசினி | அடுக்களை | cozinha |  |
| கோப்பை | கிண்ணம் | copo |  |
| சப்பாத்து | காலணி | sapato |  |
| தாச்சி | இரும்புச் சட்டி | tacho |  |
| துவாய் | துவாலை | toalha |  |
| தோம்பு | நில உரிமைப் பட்டியல் | tombo |  |
| பாண் | ரொட்டி,வெதும்பி | pão |  |
| பீங்கான் | செராமிக் தட்டு | palangana |  |
| பீப்பா | மரத்தாழி | pipa |  |
| பேனை | பேனா,தூவல் | pena |  |
| வாங்கு | bench | banco |  |
| விசுக்கோத்து | - | biscoito |  |
| விறாந்தை | தாழ்வாரம்(Verandah) | varanda | } |
# டச்சுத் தமிழியல்


**டச்சு தமிழியல்** (*Dutch Tamil Studies*) என்பது டச்சு மொழி, நெதர்லாந்து, ஒல்லாந்தர் மற்றும் டச்சு மொழி பேசும் மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.  

## டச்சு மொழியில் இருந்து இலங்கைத் தமிழுக்கு

| கச்கூசு | Toilet | kakhuis | - |
| --- | --- | --- | --- |
| காமரா/காம்பறா | அறை | kamer | மலையகத் தமிழர் வழக்கு |
| கந்தோர் | Office | kantoor | - |
| kokkis | *A type of sweetmeat* | koekjes | - |
| பயாஸ்கோப்பு | திரைப்படம் | bioscoop | தற்போது வழக்கில் இல்லை |
| தேத்தண்ணி | தேநீர் | thé | - |

## டச்சுத் தமிழியல் ஆய்வாளர்கள்
- Saskia C. Kersenboom; *Nitaysumangali: Devadasi Tadition in South India*
- Marina Muilwikjk
- Hanne M. de Bruin; *kattaikuttu*
- Herman Ticken

## இதர தகவல்கள்
- Tamil Centrum voor Mensenrechten- TCHR
- With Radio Netherlands: Tamil Tigers in Sri Lanka
# சோ. இளமுருகனார்


புலவர்மணி **சோ. இளமுருகனார்** (*So. Ilamuruganar*, சூன் 11, 1908 – திசம்பர் 17, 1975) ஈழத்துத் தமிழறிஞரும், புலவரும் ஆவார். அரசியல் சார்பான தமிழுணர்ச்சி மிக்க ஆக்கங்களை ஆக்கியவர். நாடகாசிரியர், கண்டன ஆசிரியர் எனப் பன்முகம் கொண்டவர்.  

## வாழ்க்கைக் குறிப்பு
இளமுருகனாரின் இயற்பெயர் பாலசுப்பிரமணியம். இவர் 1908 யூன் 11 (கீலக ஆண்டு வைகாசி 30 வியாழக்கிழமை) அன்று யாழ்ப்பாணம், நவாலியூரில் சோமசுந்தரப் புலவருக்கும் சின்னம்மையாருக்கும் பிறந்தார். நவாலியில் இராமலிங்க உபத்தியாயரிடம் ஆரம்பக் கல்வியைக் கற்று, கிராமப் பள்ளியிலேயே தொடக்கக் கல்வியை முடித்தார். பின்னர் தந்தை ஆசிரியப் பணியாற்றிய வட்டுக்கோட்டை இந்துக் கல்லூரியில் ஆங்கிலமும் தமிழும் கற்றார். தந்தையிடம் தமிழ் இலக்கண இலக்கியங்களையும், சோதிடக் கலையையும் கற்றுத் தேறினார். பாடசாலைக் கல்வியை முடித்த பின்னர் ஆனைக்கோட்டை அரசினர் வித்தியாசாலை, கட்டுடை சைவத் தமிழ்ப் பாடசாலை, அளவெட்டி அருணோதயக் கல்லூரி ஆகிய பாடசாலைகளில் இருமொழி ஆசிரியராகப் பணியாற்றினார். பணியில் இருந்துகொண்டே தமிழ்ப் பண்டிதர் தேர்வை எடுத்து 'பண்டிதர்' பட்டம் பெற்றார். பின்னர் கோப்பாய் ஆசிரியர் பயிற்சிக் கல்லூரியில் பயின்று பயிற்சி பெற்ற ஆசிரியரானார்.  

இளமுருகனார் ஈழத்துத் தமிழறிஞர்களான சி. கணேசையர், பண்டிதர் ம. வே. மகாலிங்கசிவம், பண்டிதமணி சு. நவநீதகிருட்டிண பாரதியார் ஆகியோருடன் நெருங்கிப் பழகினார். தமிழகத்தின் பேரறிஞர்களான மறைமலை அடிகள், திரு. வி. கலியாணசுந்தரனார் ஆகியோரின் தொடர்பும் கிடைத்தது. இளவழகனார் முதலான தமிழ் அறிஞர்களுடன் அஞ்சல் வழியே பழகிக் கொண்டார்.  

## தமிழ்ப் பாதுகாப்புக் கழகம்
பண்டை நாளில் தண்டமிழ்ச் சான்றோர்களாற் போற்றிக் காக்கப்பட்டு வந்த செந்தமிழ் மரபு சிதைந்து போதல் கண்டு மனம் நொந்தார். இந்து சமயம் என்ற போர்வையின் கீழ் சைவ சமயம் வஞ்சிக்கப்படுவதாக உணர்ந்தார். தமிழ்ப் பாதுகாப்புக் குறித்து இவர் பல கட்டுரைகளையும், கண்டனவுரைகளும் ஈழகேசரி, தினகரன் முதலிய பத்திரிகைகளில் எழுதினார். இளமுருகனார் "தமிழ்ப் பாதுகாப்புக் கழகம்" என்ற பெயரில் ஓர் இயக்கத்தை ஆரம்பித்து அதன் தலைவராக 30 ஆண்டுகள் வரை பணியாற்றினார். இவ்வியக்கத்தின் மூலம் தூய தமிழ்ப் பயன்பாட்டை தனது வாழ்நாள் முழுவதும் பரப்பி வந்தார். தமிழ்க் கல்வி இலக்கணப் பாடம் இன்றி வரம்பழிந்து போதல் கண்டு அரசாங்கத்தை அணுகி இலக்கணப்பாடத்திட்டம் வரைந்து பாடநூல்களை எழுதினார். தமிழ் நெடுங்கணக்கை மாற்றியமைக்கவும் சில செயற்கை ஒலிகளைப் புதிதாகப் புகுத்தவும் தமிழக அறிஞர்களும் செய்தித்தாள் ஆசிரியர்களும் முயன்றபோதும் அவற்றை எதிர்த்து பல்வேறு கட்டுரைகளை எழுதினார். தனது படைப்புகள் யாவற்றையும் வடமொழி கலவாத தூய தமிழில் எழுதினார். இவர் இயற்றிய ஈழத்துச் சிதம்பர புராணம் அறிஞர்களிடையே பெரும் வரவேற்பைப் பெற்ற காப்பிய நூலாகும். பலவகை விருத்தப் பாக்களையும், அணிகளையும் கொண்டது. இளமுருகனாரின் மனைவி பண்டிதர் பரமேசுவரி இதற்கு உரை எழுதினார். இவற்றை விடத் தனிப் பாடல்களையும் இவர் எழுதியுள்ளார்.  

=
# விக்கிப்பீடியா:ஊடகக் காத்திருப்பு வரிசை

முதற்பக்கத்தில் காட்சிப்படுத்துவதற்கென வரிசைப்படுத்தப்பட்டு வைத்திருக்கும் கட்டுரைகள்:  

## ஒலிக்கோப்புகள் உள்ள கட்டுரைகள்

- இந்தியக் குயில்
- புல்லாங்குழல்
- வயலின்
- வொல்ஃப்கேங்க் அமதியுஸ் மோட்ஸார்ட்

## ஒளிக்கோப்புகள் உள்ள கட்டுரைகள்

- ஒக்டோபஸ்
- புலி
- தொமஸ் அல்வா எடிசன்
- மயில்
- சார்லி சாப்ளின்
# இசுகெச்சப் (கீறு)



**இசுகெச்சப்** (*Sketch Up*)முப்பரிமாண மாதிரிகளை உருவாக்கும் கட்டிடக்கலை வல்லுனர்கள் மற்றும் குடிசார் பொறியியலாளர்கள், திரைப்படத் தயாரிப்பாளர்கள், விளையாட்டு மென்பொருட்தயாரிப்பாளர்கள் மற்றும் பல தொழில் சார் வல்லுனர்களால் பாவிக்கப்படும் மென்பொருளாகும். இம் மென்பொருளானது மிகவும் வெளிப்படையானதும் மகிழ்ச்சியூட்டுவதும் நெகிழ்ச்சியானதுமான மென்பொருளாகும். ஏனைய முப்பரிமாண மென்பொருட்களைப் போலல்லாது இது இலகுவான இடைமுகத்தாலேயே பெரிதும் விரும்பப்படுகின்றது.  

இதிலுள்ள முக்கியமான அம்சங்கள்  
- இருபரிமாணத்திரையில் மவுஸ்ஸின் (*Mouse*) துணைகொண்டு முப்பரிமாண உருக்களை உருவாக்கும் வசதி
- மவுஸ்ஸின் துணைகொண்டு இழுத்தல் தள்ளுதல் போன்ற செய்ற்பாடுகள் மூலமாக முப்பரிமாண உருக்களை உருவாக்குதல்
- சூரியனின் நிழல் விளைவுகளை நிகழ்நேரத்தில் பார்க்கும் வசதி
- வேகமானதும் இலகுவான முறையில் புகைப்பிடிப்புக்கருவி (கமரா) மற்றும் சூரியனின் நகர்வுகளைக் கணித்தல்.
- மாதிரிகள் தனிப்பட்ட நிறமூட்டலுடன் பல்வேறுபட்ட நிறமூட்டல்களையும் மேற்கொள்ளவியலும்.

## சரித்திரம்
**ஸ்கெச்சப்** ஸ்ராட்டப் நிறுவனத்தால் அறிமுகப் படுத்தப்பட்டது. இம்மென்பொருளின் வெற்றியானது ஏனைய மென்பொருட்களைப் போலல்லாமல் இலகுவாகக் கற்கக் கூடியதாக இருந்ததால் இதைப் படிப்பதற்கான நேரத்தைக் குறைத்து கூடுதலான நேரத்தை வரைபடங்களை உருவாக்குவதில் கவனம் செலுத்த முடிந்தது.  

மார்ச் 14, 2006 கூகிள் இந்நிறுவனத்தை உள்வாங்கிக் கொண்டது.  

## நீட்சிகள்
ஸ்கெச்சப் இணையத்தளத்தில் இருந்து நீட்சிகளைப் பதிவிறக்கம் செய்யமுடியும்  
### கூகிள் ஏர்த்
ஸ்கெச்சப்பின் குறிப்பிடத்தக்க நீட்சியானது முப்பரிமாண உருக்களை .kmz கோப்புக்களாக ஏற்றுமதி செய்யவியலும். இது பின்னர் கூகிள் ஏர்த் மென்பொருளில் திறக்கப் படக்கூடியது. எனவே உலகின் எப்பாகத்தில் கட்டிடம் அமையப் போகின்றது அதன் நிலத்தோற்றம் பற்றிய விபரங்களைச் சேகரிக்கவியலும்.  

### வேறு நீட்சிகள்
வேறு நீட்சிகள் கோப்புக்களை 3D ஸ்ரூடியோ (*3D Studio*) போன்ற மென்பொருடகளில் பாவிக்கக் கூடிய கோப்புக்களாக ஏற்றுமதிசெய்யவியலும்  

## வெளியிணைப்புகள்
- ஸ்கெச்சப் உத்தியோகபூர்வ இணையத்தளம்
- ஸ்கெச்சப் விக்கி
- கூகிள் ஸ்கெச்சப் முப்பரிமாண மாதிரிகள்
- கூகிள் முப்பரிமாணக் கட்டடம்
- SketchUp Add-on for ArchiCAD
# தத்துவத்தின் வறுமை

**தத்துவத்தின் வறுமை** (*The Poverty of Philosophy*) என்பது ஜேர்மன் தத்துவவியலாளர் கார்ல்ஸ்மார்க்ஸினால் எழுதப்பட்ட ஆக்கங்களில் ஒன்றாகும்.  
1847ம் ஆண்டு பாரிஸ் மற்றும் பிரசல்சிலும் இவ் நூல் வெளியிடப்பட்டது.Pierre-Joseph Proudhon என்பவரின் *The Philosophy of Poverty* எனும் நூலின் கருத்துக்களை பொருளியல் மற்றும் தத்துவ ரீதியாக தர்க்கிக்கும் விதமாக மார்க்ஸினால்  
எழுதப்பட்டது.  

## வெளி இணைப்பு
- The Poverty of Philosophy
# தமிழீழ விடுதலைப் புலிகளின் மாவீரர்கள் எண்ணிக்கை


**தமிழீழ விடுதலைப் புலிகளின் மாவீரர்கள்** எனப்படுவோர் தமிழீழ விடுதலைப் போராட்டத்தில் பங்குபற்றி உயிரிழந்த தமிழீழ விடுதலைப் புலிகள் அமைப்பின் போராளிகளைக் குறிக்கும். மாவீரர்களின் எண்ணிக்கைகள் இங்கு பட்டியலிடப்படுகின்றன.  

## ஆண்டுவாரியான எண்ணிக்கை
விடுதலைப் புலிகளின் மாவீரர்களின் ஆண்டு வாரியான பட்டியல் பின்வருமாறு:  

| 1982 | 01 |
| --- | --- |
| 1983 | 15 |
| 1984 | 50 |
| 1985 | 188 |
| 1986 | 320 |
| 1987 | 518 |
| 1988 | 382 |
| 1989 | 419 |
| 1990 | 965 |
| 1991 | 1622 |
| 1992 | 792 |
| 1993 | 928 |
| 1994 | 378 |
| 1995 | 1508 |
| 1996 | 1380 |
| 1997 | 2112 |
| 1998 | 1805 |
| 1999 | 1549 |
| 2000 | 1973 |
| 2001 | 761 |
| 2002 | 46 |
| 2003 | 72 |
| 2004 | 80 |
| 2005 | 56 |
| 2006 | 1002 |
| 2007 | 860 அக்டோபர் வரை |
| 2008 |  |

## கரும்புலிகளின் எண்ணிக்கை
கரும்புலிகளின் மாவீரர்கள் விபரம் பின்வருமாறு:  

| யாழ்ப்பாணம் | 42 | 136 | 178 |
| --- | --- | --- | --- |
| மட்டக்களப்பு | 26 | 21 | 47 |
| அம்பாறை | 05 | 05 | 10 |
| திருமலை | 06 | 17 | 23 |
| வவுனியா | 03 | 12 | 15 |
| முல்லைத்தீவு | 04 | 13 | 17 |
| கிளிநொச்சி | 07 | 26 | 33 |
| மன்னார் | 07 | 06 | 13 |
| வெளிப்பிரதேசங்கள் | 02 | 05 | 07 |
| மொத்தம் | 102 | 241 | 343 |

## படை நடவடிக்கைகளின்படி மாவீரர்களின் எண்ணிக்கை
படைநடவடிக்கைகளின்படி மாவீரர்கள் பட்டியல் பின்வருமாறு:  

| ஆகாயக் கடல் வெளிச் சமர் | 604 |
| --- | --- |
| மணலாறு | 233 |
| தவளைப் பாய்ச்சல் | 460 |
| கொக்குத்தொடுவாய் | 175 |
| இடிமுழக்கம் | 181 |
| சூரியகதிர் (ரிவிரச) | 438 |
| ஓயாத அலைகள் ஒன்று | 315 |
| சத்ஜெய 1 நடவடிக்கையும் அதன் மீதான எதிர்த்தாக்குதல்களும் | 100 |
| சத்ஜெய 2 நடவடிக்கையும் அதன் மீதான எதிர்த்தாக்குதல்களும் | 133 |
| பரந்தன் ஆனையிறவு | 193 |
| வவுணைதீவு | 103 |
| கிளிநொச்சி, பரந்தன் மீதான ஊடுருவித் தாக்குதல் | 300 |
| ஓயாத அலைகள் இரண்டு | 403 |
| ஜெயசிக்குறு படைநடவடிக்கையும் அதன்மீதான எதிர்த்தாக்குதலும் | 2146 |
| ஓயாத அலைகள் மூன்று | 1336 |
| ஓயாத அலைகள் நான்கு | 181 |
| தீச்சுவாலை முறியடிப்புச் சமர் | 141 |

## வேறு
எல்லைப்படை மாவீரர்கள், காவற்துறையினர் மாவீரர்கள், மாமனிதர் மற்றும் நாட்டுப்பற்றாளர்கள் விபரம் பின்வருமாறு:  

| எல்லைப்படை மாவீரர் | 274 | 05 | 279 |
| --- | --- | --- | --- |
| காவற்துறை மாவீரர் | 34 | 03 | 37 |
| மாமனிதர் | 18 | - | 18 |
| நாட்டுப்பற்றாளர்கள் | 434 | 26 | 460 |
# திலீபன்


**திலீபன்** (*Thileepan*) எனும் பெயரில் அறியப்படும் **இராசையா பார்த்திபன்** (29 நவம்பர் 1963 – 26 செப்டம்பர் 1987) தமிழீழ விடுதலைப் புலிகளின் ஆரம்பகால உறுப்பினராகவும், முக்கிய உறுப்பினராகவும் இருந்தவராவார். தமிழீழம், யாழ்ப்பாணம், ஊரெழு எனும் ஊரைச் சேர்ந்த திலீபன் ஒரு மருத்துவக்கல்லூரி மாணவர். இந்திய அமைதிப் படையினரிடம் ஐந்து கோரிக்கைகளை முன்வைத்து அறப் போராட்டத்தின் வழியில் நீரும் அருந்தா உண்ணாவிரதம் இருந்து, அக்கோரிக்கைகள் நிறைவேற்றப்படாத நேரத்திலும், உறுதியுடன் அந்த உண்ணாவிரதத்தில் உயிர்துறந்தவர். திலீபனை இந்திய அரசு இறக்க விட்டது, தமிழீழ விடுதலைப் புலிகளுக்கும் - இந்திய இராணுவத்துக்குமிடையே பின்னர் ஏற்பட்ட போருக்கு ஒரு முக்கியக் காரணமாக அமைந்தது. இவரின் மறைவிற்குப் பின்னர் புலிகள் அமைப்பில் லெப்டினன் கேணல் திலீபன் எனும் நிலை இவருக்கு வழங்கப்பட்டது.  

1987 செப்டெம்பர் 15ஆம் திகதி ஐந்து அம்சக் கோரிக்கையை முன்வைத்து உண்ணாவிரதத்தை ஆரம்பித்தார். 1987ஆம் ஆண்டு செப்டெம்பர் 26ஆம் திகதி சனிக்கிழமை காலை 10.48 மணிக்கு லெப்டினன் கேணலாக, யாழ்.மாவட்ட அரசியல் துறைப் பொறுப்பாளராக இருந்த திலீபன் மரணம் எய்தினார்.  

## ஐந்து அம்சக் கோரிக்கை
1. மீளக்குடியமர்தல் என்ற பெயரில் வடக்கிலும் கிழக்கிலும் புதிதாக திட்டமிடும் குடியேற்றங்களைத் தடுத்து நிறுத்தவேண்டும்.
1. சிறைக் கூடங்களிலும் இராணுவக் காவல் தடுப்பு முகாம்களிலும் தடுத்து வைக்கப்பட்டுள்ள தமிழ் அரசியல் கைதிகள் யாவரும் விடுதலை செய்யப்படவேண்டும்.
1. அவசரகாலச் சட்டம் முழுமையாக நீக்கப்பட வேண்டும்.
1. ஊர்காவல் படையினருக்கு வழங்கப்பட்ட ஆயுதங்கள் முழுமையாகக் களையப்பட வேண்டும்.
1. தமிழர் பிரதேசங்களில் புதிதாகக் காவல் நிலையங்களைத் திறப்பதற்கு மேற்கொள்ளப்படும் நடவடிக்கைகள் முற்றாக நிறுத்தப்பட வேண்டும்.

## எதிர்வினைகள்
திலீபனின் உண்ணாவிரதம் தொடர்பாகவோ கோரிக்கைகள் தொடர்பாகவோ இலங்கையின் பெரும்பான்மை மக்களான சிங்களவர்களின் புரிதல் மிகக் குறைவு. அதற்கான காரணம் சிங்கள ஊடகங்கள் வெளியிடும் செய்திகளே அவர்களுக்குக் கிட்டுவதும், அதுவே உண்மை என பெரும்பான்மை சிங்களச் சமூகம் நம்பிவிடுவதும் சில காரணங்களாகும், இருப்பினும் அதனையும் தாண்டி உண்மையறிதல் எனும் கொள்கை கொண்ட சிங்களவர்களும் இருக்கவே செய்கின்றனர். அவ்வாறானவர்களின் பார்வையில் திலீபனின் உண்ணாவிரதமும் அவர் கொண்ட கொள்கையின் திடமான பற்றும், அவரது சாகும் வரையான துணிவும் கூட பேசப்படுகின்றன. குறிப்பாக திலீபனின் கொள்கைக்கான உண்ணாவிரதத்தையும், விமல் வீரவங்ச போன்ற சிங்கள அரசியலாளர்களின் கபடமான போலி உண்ணாவிரதத்தையும் ஒப்பிட்ட சிங்களப் பதிவுகளும் உள்ளன.
# வேதிப் போர்

**வேதிப் போர்** எனப்படுவது பேரழிவு விளைவிக்க வேதியியல் ஆயுதங்கள் பயன்படுத்திப் போர் செய்வதாகும். வேதியியல் ஆயுதங்கள் தமது பாதிப்பை சுவாசிக்கும் போதோ, தோலுடன் தொடுகை ஏற்படுத்தும் போதோ அல்லது நச்சூட்டப்பட்ட உணவின் மூலமோ நடைபெறலாம்.  

## செயற்படுத்தும் முறைகள்
இவை பல வழிகளில் செயற்படுத்தப்படலாம். மிகப்பொதுவான முறை வளியில் தூவுவதாகும். இதைவிட நடு வானில் வெடித்து சிதறக் கூடிய எறிகணைகளைப் பயன்படுத்தலாம் அல்லது விமானம் மூலம் தேவையான இடத்தின் மீது தூவலாம். 20 ம் நூற்றாண்டிலே முதலாம் உலக யுத்தம் மற்றும் ஈரான் – ஈராக் யுத்தம் என்பனவே வேதியியல் உயிரியல் யுத்த கள முனைகளாக இருந்தன.  

## பிரயோகங்கள்
இரசாயண ஆயுதங்கள் முதலில் உலக யுத்தம் ஒன்றில் பாவிக்கப்பட்டது. இதன் பின்பு ஈரான் - ஈராக் யுத்தத்தில் பயன்படுத்தப்பட்டது. பின்பு பேர்சியன் வளைகுடா யுத்தத்திலும் பாவிக்கப்பட்டது. இவையனைத்தின் பின்பு ஜப்பானில் அண்மைக் காலத்தில் சுரங்க இரயிலில் பாதையில் இராசாண ஆயுத தாக்குதல் நடத்தப்பட்டது. 2001 இல் அமேரிக்காவில் அந்திராக்ஸ் பக்ரீரியா கடிதம் மூலம் அரச நிறுவனங்களுக்கு அனுப்ப பட்டமை ஒரு வகை உயிரியல் தாக்குதலாகும்.  

## உடன் படிக்கைகள்
*முதன்மைக் கட்டுரை: வேதி ஆயுத உடன்படிக்கை*  

1972 வேதியியல் ஆயுதங்களுக்கு எதிரான உடன்படிக்கையும் 1993 ஆண்டின உயிரியல் ஆயுதங்களுக்கு எதிரான உடன்படிக்கையும் குறிப்பிடத்தக்கனவாகும். பல நாடுகள் இந்த உடன் படிக்கையில கைச்சாத்திட்டுள்ள போதும் இன்னும் சில நாடுகள் இரகசியமாக இந்த ஆராய்ச்சிகளில் ஈடுபட்டுள்ளன. அண்மையில் ஈராக்கை அமேரிக்காவும் பிருத்தானியாவும் ஆக்கிரமிக்க இதுவே காரணமாக இருந்தது.  

## இவற்றையும் பாக்க
- உயிரிப் போர்
- புதுக்குடியிருப்பில் நச்சு வாயுத் தாக்குதல்
# சமாரிண்டா


**சமாரிண்டா** (இந்தோனேசியம்: *Samarinda*; ஆங்கிலம்: *City of Samarinda*) என்பது இந்தோனேசியா, போர்னியோ, கிழக்கு கலிமந்தான், கிழக்கு கலிமந்தான் மாகாணத்தின் தலைநகரம் ஆகும். இந்த மாநகரம் மகாகாம் ஆற்றின் *(Mahakam River)* கரையில் 718 கிமீ2 (277 சதுர மைல்) நிலப்பரப்பில் அமைந்துள்ளது.  

2022-ஆம் ஆண்டில் இந்தோனேசியாவின் வாழத் தகுதியான முதல் பத்து நகரங்களில் சமாரிண்டாவும் ஒன்று என தரவரிசைப் படுத்தப்பட்டுள்ள இந்த மாநகரம் கிழக்கு கலிமந்தான் மனித வளர்ச்சி (பொருளியல்) கணக்கெடுப்பில் முதலிடத்தில் உள்ளது. 2024-ஆம் ஆண்டு மக்கள் தொகை கணக்கெடுப்பின்படி 868,499 மக்கள்தொகையுடன், போர்னியோ தீவில் அதிக மக்கள் தொகை கொண்ட நகரமாக விளங்குகிறது.  

கிழக்கு கலிமந்தானின் மிகப்பெரிய ஏற்றுமதியாளராகவும்; மற்றும் ஐந்தாவது பெரிய இறக்குமதியாளராகவும் விளங்கும் சமாரிண்டா மாநகரம், கிழக்கு கலிமந்தானில் அதிக எண்ணிக்கையிலான வங்கி தலைமையகங்களைக் கொண்ட நகரமாகவும் தடம் பதிக்கிறது  

## பொது
சமாரிண்டாவிற்கு அருகாமையில் இருக்கும் ஓர் இந்துக் கோயிலின் கல்வெட்டுப் பதிவுகளின் மூலமாக, ஐந்தாம் நூற்றாண்டில் இங்கு இந்தியர்கள் குடியேறி உள்ளனர் என்று அறியப்படுகிறது. ஆயினும் 1668-ஆம் ஆண்டில் தென்பகுதியில் இருந்து பூகிஸ் மக்கள் இங்கு குடியேறினர். காலப்போக்கில் இவர்கள் கோவா சுல்தானகம் எனும் *(Sultanate of Gowa)* இராச்சியத்தை உருவ்வாகினர்.  

1846-இல் இடச்சுக்காரர்கள் இந்த நகரத்தைக் கைப்பற்றினர். 1959-இல் இந்தோனேசிய அதிபர் சுகார்னோ ஏற்படுத்திய ஒரு சட்டம் காரணமாக இந்த நகரத்தின் மக்கள் தொகை வேகமாக வளரத் தொடங்கியது.  

1942-இல் சமாரிண்டா ஒரு சிறிய நகரமாக இருந்தது. அதன் அருகே பல சிறிய எண்ணெய் வயல்களும் இருந்தன. இரண்டாம் உலகப் போரில் இடச்சு கிழக்கிந்தியத் தீவுகளை சப்பானியர்கள் கைப்பற்றினர்.  

### சப்பானிய ஆக்கிரமிப்பு

இரண்டாம் உலகப் போரின் போது, சப்பானியப் பேரரசு 1942-ஆம் ஆண்டு இடச்சு கிழக்கிந்தியத் தீவுகளை ஆக்கிரமித்ததன். அதில் ஒரு பகுதியாக சமாரிண்டா நகரத்தை தன் கட்டுப்பாட்டிற்குள் கொண்டு வந்தது.  

1942-ஆம் ஆண்டு முதலாம் பாலிக்பாப்பான் போர் (1942) போரிலும் *(Battle of Balikpapan)*, 1945-ஆம் ஆண்டு இரண்டாம் பாலிக்பாப்பான் போர் (1945) *(Battle of Balikpapan)*, போரிலும் சமாரிண்டா நகரம் இரண்டாம் உலகப் போரின் நேச நாடுகளால் தாக்கப்பட்டது.  

## மக்கள்தொகை
2024-ஆம் ஆண்டின் நடுப்பகுதியில் சமாரிண்டா மாநகரத்தின் மக்கள்தொகை 868,499 ஆக இருந்தது. 2023-2024-இல் ஆண்டு வளர்ச்சி விகிதம் 0.77% ஆகும். சமாரிண்டாவின் பெரும்பான்மையான மக்கள் பூர்வீக இந்தோனேசியர்; மற்றும் சீன வம்சாவளியைச் சேர்ந்தவர்கள் ஆவார்கள்.  

அரேபியர்கள் சிறுபான்மையினராக உள்ளனர்.. சமாரிண்டாவில் அமெரிக்கர்கள், கனடியர்கள், ஐரோப்பியர்கள், சப்பானியர்கள், பிலிப்பீன்சு மற்றும் கொரியர்கள் பணிபுரிகின்றனர்.  
| மொத்தம் | 1,003 | 100.0% |  |  |
| --- | --- | --- | --- | --- |
| align=1 | ஆசியா | 473 | align=47.2% | align=315 |
| align=2 | ஐரோப்பா | 172 | align=17.1% | align=5 |
| align=3 | ஆசியான் | 168 | align=16.7% | align=126 |
| align=4 | ஓசியானியா | 163 | align=16.3% | align=15 |
| align=5 | அமெரிக்க ஐக்கிய நாடுகள் | 23 | align=2.3% | align=19 |
| align=6 | ஆப்பிரிக்கா | 4 | align=0.4% | align=12 |
| * 31 திசம்பர் 2020 நிலவரப்படி
* Source: Samarinda Statistics Department | } |  |  |  |

## மகாகாம் ஆற்றுப் பகுதி
# ஒலிவர் டுவிஸ்ட் (திரைப்படம்)


இத்திரைப்படம் பிரபல எழுத்தாளர் சாள்ஸ் டிக்கென்சின் **ஒலிவர் டுவிஸ்ட்** என்ற நாவலைத் தழுவி எடுக்கப்பட்டது. இதில்19 ம் நூற்றாண்டின் ஆரம்பத்தில் ஒரு அனாதை விடுதியில் இருந்து தப்பி ஓடும் சிறுவன் ஒரு திருட்டுக் கும்பலுடன் சேர்ந்து கொள்கின்றான். பின்பு ஒரு வீட்டில் திருடச்செல்லும் போது அங்கு கையும் மெய்யுமாகப் பிடிபடுகின்றான். அந்த வீட்டு சொந்தக் காரர் அந்தச் சிறுவன் தனது நெருங்கிய உறவினர் எனக் கண்டறிந்து தன்னுடன் வைத்திருக்கின்றார். ஆயினும் பழைய கொள்ளைக் கும்பல் ஒலிவரின் புதிய உறவைப் பயன்படுத்தி மேலும் கொள்ளையிட முயல்கின்றது.  

## நடிகர்கள்
- Robert Newton (Bill Sikes)
- Alec Guinness (Fagin)
- Kay Walsh (Nancy)
- Francis L. Sullivan (Mr. Bumble)
- Henry Stephenson (Mr. Brownlow)
- Mary Clare (Mrs. Corney)
- John Howard Davies (Oliver Twist)
- Josephine Stuart (Oliver's mother)
- Henry Edwards (Police official)
- Ralph Truman (Monks)
- Anthony Newley (The Artful Dodger)
- Hattie Jacques (Sibger)
- Betty Paul (Sibger)
- Kenneth Downey (Workhouse master)
- Gibb McLaughlin (Mr. Sowerberry)
- Kathleen Harrison (Mrs. Sowerberry)
- Amy Veness (Mrs. Bedwin)
- W.G. Fay (Bookseller)
- Maurice Denham (Chief of police)
- Frederick Lloyd (Mr. Grimwig)
- Ivor Barnard (Chairman of the board)
- Deirdre Doyle (Mrs. Thingummy)
- Edie Martin (Annie)
- Fay Middleton (Martha)
- Diana Dors (Charlotte)
- Michael Dear (Noah Claypole)
- Graveley Edwards (Mr. Fang)
- Peter Bull (Landlord of "Three Cripples")
- John Potter (Charlie Bates)
- Maurice Jones (Workhouse doctor)
# பஞ்ச பாத்திரம்


**பஞ்ச பாத்திரம்** எனப்படுவது இந்து சமய கோயில்களிலும், வீடுகளில் பூஜைக்கு பயன்படுத்தப்படும் பாத்திரமாகும். இது ஆரம்ப காலத்தில் பஞ்சபத்ரபாத்திரம் என அழைக்கப்பட்டது. ஆயினும் இன்று பஞ்ச பாத்திரம் எனும் பெயரில் அழைக்கப்படுகின்றது. இதில் ஐவகை இலைகளை இட்டுப் பூஜைக்குப் பயன்படுத்துவர். அவையாவன துளசி, அருகு, வேம்பு, வில்வம், வன்னி என்பனவே.  

உத்திரிணி கரண்டி எனப்படும் கரண்டியின் மூலமாக பஞ்ச பாத்திரத்தில் உள்ள தீர்த்த நீர் பக்தர்களுக்கு தரப்படுகிறது. பொதுவாக பஞ்ச பாத்திரம் மற்றும் உத்திரிணி கரண்டி ஆகியவை செம்பினால் செய்யப்படுகின்றன.  

மகாளய அமாவாசையில் பஞ்ச பாத்திரம் ஆகியவற்றை தானம் வழங்குதலை நன்மையாக கருதுகிறார்கள்.  

## இவற்றையும் காண்க
- சாமரம்

## ஆதாரங்கள்
# ஸ்கொட்பொரோ வழக்கு

**ஸ்கொட்பொரோ வழக்கு** 1930களில் அமெரிக்காவில் நடைபெற்ற சர்வதேச ரீதியாகப் பேசப்பட்ட வழக்காகும். அதாவது ஒன்பது அமெரிக்க கறுப்பின இளைஞர்கள் இரண்டு வெள்ளை இனப் பெண்களை வன் புணர்தலுக்கு உட்படுத்தியதாகக் குற்றஞ்சாட்டப்பட்டனர். 1931-இல் வழக்கு ஆரம்பமாகியது. இந்த வழக்கு அக்காலத்தில் அமெரிக்காவின் இனவெறியையும் சமத்துவமற்ற நீதியையும் எடுத்துக் காட்டுவதாகக் கொள்ளப்படுகின்றது.  

## வழக்கு

வழக்கு நடைபெற்ற போது இந்த இளைஞர்களுக்கு போதுமான சட்ட உதவிகள் வழங்கப்படவில்லை. வழக்கும் சரியான முறையில் நடத்தப்படவில்லை என்பதும் குறிப்பிடத் தக்கது. இவர்கள் கைது செய்யப்படும் போது வீம்ஸ் அதிகூடிய வயதான 20 ல் இருந்தார் அதே போல லியொரிஸ் 13 வயதில் இருந்தார். முதலில் பெண்கள் இந்த வழக்கை ஏற்றுக்கொள்ள மறுத்த போதிலும் பல்வேறு வற்புறுத்தலுக்கு மத்தியில் இந்த வழக்கில் பொய் கூறினர். ஆயினும் பிந்திய வழக்கு விசாரணைகளில் இவர்கள் பிரபலமான விலை மாதுக்கள் என்று தெரிய வந்தது. International Labor Defense இந்த இளைஞர்களுக்கான சட்டத்தரனி உதவிகளைச் செய்தது. இந்த இளைஞர்களுக்கு ஆதரவாக லண்டன், மாஸ்கோ போன்ற நகரங்களில் ஆர்ப்பாட்டம் நடைபெற்றதும் குறிப்பிடத்தக்கது.  

## விடுதலை
1937 ல் நான்கு இளைஞர்கள் நீதி மன்றத்தால் விடுதலை செய்யப்பட்டனர். விடுதலையாகும் போது அவர்கள் ஆறு வருடங்களை சிறையில் கழித்து இருந்தனர். இதைப்போல பின்பு 1943 க்கும் 1950 ற்கும் இடையில் ஏனையவர்கள் விடுதலை பெற்றனர். 1976 ல் அலபாமா ஆளுனர் ஸ்கொட்பெரொ இளைஞர்கள் மீதான மன்னிப்பை வழங்கியபோது அந்த இளைஞர்களில் ஒருவரைத் தவிர மற்ற எந்தவொரு நபரும் உயிருடன் இருக்கவில்லை.
# பெண்கள் சந்திப்பு மலர்



**பெண்கள் சந்திப்பு மலர்** 1991 ம் ஆண்டிலிருந்து ஆண்டுமலராக வெளி வருகிறது. ஜெர்மனியில் நடைபெற்ற புகலிடப் பெண்கள் சந்தித்து தமது கருத்துக்களையும், பெண்களின் பிரச்சனைகளையும் பரிமாறும் பெண்கள் சந்திப்பு நிகழ்ச்சி ஒன்றிலேயே பெண்கள் சந்திப்புக்கென மலரொன்று வெளியிடுவது தீர்மானிக்கப் பட்டது. இத் தீர்மானத்தில் உருவானதே பெண்கள் சந்திப்பு மலர். பெண்கள் சந்திப்பு மலரில் உலகளாவிய ரீதியிலான தமிழ்ப்பெண்களின் கவிதைகள், கட்டுரைகள், விமர்சனங்கள், பேட்டிகள், பெண்களின் பிரச்சனைகளைப் பேசுகின்ற மொழிபெயர்ப்புக் கட்டுரைகள், மொழிபெயர்ப்புக் கவிதைகள், மொழிபெயர்ப்புச் சிறுகதைகள், பெண்கள் தொடர்பான கருத்துப் பரிமாறல்கள் போன்றவை இடம் பிடிக்கின்றன.  

## மலர் வெளியீடு
பெண்கள் சந்திப்புக்கென மலர்கள் வெளியிடுவதெனத் தீர்மானிக்கப் பட்டிருந்தாலும் ஒவ்வொரு பெண்கள் சந்திப்பின் போதும் மலர்களை வெளியிடுவது என்பது ஆரம்ப காலங்களில் அத்தனை சுலபமாக இருக்கவில்லை. 2008 வரையில் 27பெண்கள் சந்திப்புகள் நிகழ்ந்திருக்கின்றன. ஆனாலும் 27 பெண்கள் சந்திப்பு மலர்கள் வெளியாகவில்லை. இலக்கியத் துறையில் பெண்கள் வெகுவாக ஈடுபட்டிருந்தாலும் குடும்பம், வேலை, குழந்தைகள், குடும்ப உறுப்பினர்கள்... என்பவைகளைத் தாண்டி வந்து முழுமையான பங்களிப்பைச் செய்யவோ, இது விடயங்களில் அக்கறை காட்டவோ அந்தப் பெண்களால் முடியாமலே இருந்தது. ஆனாலும் காலப்போக்கில் பல தடைகளையும் தாண்டி வந்து தம்மாலான பங்களிப்புகளைப் பல பெண்கள் செய்திருக்கிறார்கள். இன்னும் செய்து கொண்டிருக்கிறார்கள். ஆரம்பத்தில் 200, 300 பிரதிகள் அச்சடிக்கப்பட்ட பெண்கள் சந்திப்பு மலர் தற்போது 1000 பிரதிகள் வரை அச்சடிக்கப் படுகின்றது. இலங்கை, இந்தியா போன்ற நாடுகளுக்கு இப் பெண்கள் சந்திப்பு மலர் இலவசமாக அனுப்பி வைக்கப் படுவது குறிப்பிடத் தக்கது.  

## வெளிவந்த இதழ்கள்
- பெண்கள் சந்திப்பு மலர் - 1 (1991)
- பெண்கள் சந்திப்பு மலர் - 2
- பெண்கள் சந்திப்பு மலர் - 3 (1993)
- பெண்கள் சந்திப்பு மலர் - 4 (1995)
- பெண்கள் சந்திப்பு மலர் - 5 (1996)
- பெண்கள் சந்திப்பு மலர் - 6 (2001)
- பெண்கள் சந்திப்பு மலர் - 7 (2002)
- பெண்கள் சந்திப்பு மலர் - 8 (2004)
- பெண்கள் சந்திப்பு மலர் - 9 (2005)

## பெண்கள் சந்திப்பு மலர் - 6

## பெண்கள் சந்திப்பு மலர் - 7
மிகுந்த சர்ச்சைக்குள்ளான இம் மலர் 2002 இல் பால்வினைச் சிறப்பிதழாக வெளிவந்தது. 60 பக்கங்களைக் கொண்ட இம்மலரில் முழுமுழுக்க பால்வினை சம்பந்தமான, பால்வினைத் தொழிலாளர்கள் பற்றிய விடயங்களே பேசப்பட்டன. அட்டைப்படமும், உள்ளடக்கமும் பெண்களால் கூட விமர்சிக்கப் பட்டன. இம்மலரை பெண்கள் சந்திப்பு மலர் குழுவில் அங்கம் வகிக்கும், பிரான்ஸிலிருந்து வெளிவரும் 'உயிர் நிழல்' இதழின் ஆசிரியர் லக்ஸ்மியும், நோர்வேயிலிருந்து வெளிவரும் 'சக்தி' இதழின் ஆசிரியர் தயாநிதியும் தொகுத்திருந்தார்கள்.  

## பெண்கள் சந்திப்பு மலர் - 8

இம்மலர் 39க்கு மேற்பட்ட பெண் படைப்பாளிகளின் படைப்புகளுடன் 2004 இல் வெளிவந்தது. வெவ்வேறு கோணங்களிலிருந்து எழுதப்பட்ட பத்தச் சிறுகதைகளும், ஆறு கட்டுரைகளும், 23க்கு மேற்பட்ட கவிதைகளும், ஓவியர் வாசுகியுடனான செவ்வியொன்றும் இதில் இடம் பெற்றுள்ளன.  
பெண்களின் விடுதலையை, அடக்கப் படுகிறோம் என்று தெரிந்தும் விட்டு வெளியேற முடியாத இயலாமையை. அடைந்து கிடந்தாலும் மனதால் சுதந்திரமாகப் பறக்கத் துணிந்த பெண்களின் தன்மையை, விட்டு விடுதலையாகி விடுவோம் என்ற நம்பிக்கையை, இருப்பின் அவசியத்தை, யுத்தத்தின் கோலங்களை, இயற்கையின் சீற்றங்களை... என்று பல விடயங்களை இவை உணர்வோடு பேசுகின்றன.
# சமசுகிருத தமிழியல்



சமசுகிருத மொழிக்கும் தமிழ் மொழிக்கும் இருக்கும் தொடர்பு ஆதியானது, நெருக்கமானது, மிக முக்கியமானது. சமசுகிருதத்தை பார்க்கும் பிராமிண மக்களுக்கும் தமிழ் மொழியை தமது அடையாளமாக கொள்ளும் தமிழர்களுக்கும் ஒரு நீண்ட பலக்கிய பன்முக உறவாடல் இருந்துவருகின்றது .தமிழ் மொழியில் இருந்து பல சொற்கள் சமசுகிருதத்திற்கு கலவாடபட்டது என்ற கருத்து உள்ளது. தமிழ் சமசுகிருத மொழிகளுக்கும் அவற்றை சார்ந்த மக்களுக்கும் இருக்கும் உறவை முக்கியமாக ஆயும் இயலை **சமசுகிருத தமிழியல்** எனலாம்.
# உகர ஊகார உயிர்மெய் எழுத்து வடிவ சீர்திருத்தம்

உகரமும் ஊகாரமும் உயிர்மெய் மூல மெய்யெழுத்தைச் சிதைத்து எழுதப்படுவதால் தமிழில் மேலதிக 24 தனி வடிவங்கள் தேவைப்படுவது தமிழுக்கு ஒரு குறையாக சிலரால் பார்க்கப்படுகின்றது. இப்போது கணினியில் தமிழைக் குறிக்க (12 உயிர் + 18 மெய் + 1 ஆய்தம் + 12 குறியீடுகள் + 24 உகர ஊகார வடிவங்கள் = 67) 67 குறியீடுகள் தேவை. இவ் 24 எழுத்து வடிவங்களையும் மேலதிக இரு கீற்றுக்களால் குறித்தால் அனைத்து தமிழ் எழுத்துக்களையும் 41+2=43 வடிவங்களால் எழுதமுடியும். அதாவது 12 உயிர்+ 1 ஆய்தம் + 18 மெய் + 12 குறியீடுகள் = 43. இப்போது தேவைப்படும் இந்த மாற்றம் வேண்டும் என்று சில தமிழ் கணிமையாளர்களும் அறிஞர்களும் வேண்டி வருகின்றனர்.  

## ஆதரவுக் காரணங்கள்
இந்த மாற்றம் தமிழை எளிமைப்படுத்தி தமிழ் கற்பதை இலகுவாக்கும் என்றும், தமிழ் கணிமையை இலகுவாக்கும் என்றும், இச்சீர்திருத்தத்தை வேண்டுவோர் கருதுகின்றார்கள்.  

## எதிர்ப்புக்கான காரணங்கள்
### தொடர்ச்சி அற்றுப்போதல்
நூல்களிலும் இணையத்திலும் ஏற்கனவே இருக்கும் எழுத்துவடிவங்கள் நடைமுறையில் உள்ளன. அவற்றை மாற்றியமைப்பது இதுவரை இருக்கும் படைப்புக்களை பயனற்றதாக்கும். யாழ்ப்பாணத் தமிழ் நூலகத்தில் உள்ள நூல்களை எரித்தது போலவும், மதுரைத் தமிழ்ச்சங்க நூலகளை எரித்தது போலவும் காலங்காலமாக ஏராளமான ஏடுகள் அழிக்கப்பட்டன போலவும் ஆனால் இவற்றினும் கொடுமையாக மில்லியன் கணக்கான பக்கங்களும் நூறாயிரக்கணக்கான தமிழ்நூல்களும் (ஏறத்தாழ எல்லாத் தமிழ் நூல்களுமே) சில ஆண்டுகளிலேயே படிக்க இயலாமல் போகும். இதனால் நேரம், பொருள், உழைப்பு ஏராளமாக வீணாவதும், தொடர்பறுவதால் குறிப்பிட்ட ஒருசில கருத்துடைய நூல்கள் மட்டுமே வசதி படைத்தவர்கள் வெளியிட நேரிடலாம், என்றும் பற்பல கரணியங்கள் உள்ளன என்று எதிர்ப்பாளர்கள் சுட்டுகின்றனர்.  

### கற்பது கடினமல்ல
சீன மொழியை கற்க ஒருவர் 3000 மேற்பட்ட குறியீடுகளைக் கற்ற வேண்டும். தமிழை ஆக 67 குறியீடுகளுடன் கற்றுக்கொள்ள முடியும். ஆங்கிலமும் (Capital letters) சேர்த்தால், 52 குறியீடுகளைக் கொண்டுள்ளது குறிப்பிடத்தக்கது. மாற்றாக தமிழை ஏற்கனவே கற்றவர்களுக்கு புதிய முறைகள் வந்தால் அதைக் கற்பதில், நடைமுறையில் பயன்படுத்துவதில் சிக்கல் இருக்கும்.  

21 ஆம் நூற்றாண்டாகிய இப்பொழுதும், மேலும் வருங்காலத்திலும், எழுத்துகளை எழுதுவதும் படிப்பதும் பனையோலைகளில் எழுதிய நாட்களில் இருந்து மிகவும் வேறுபட்டது என்றும், இதனால் இவ்வகையான "சீர்திருத்தம்" ஏதும் தேவையில்லை என்றும் இவர்கள் கூறுகிறார்கள்.  

### எழுத்துமுறை பிளவு
தமிழ்மொழியை கட்டுப்படுத்த செல்வாக்கு பெற்ற ஒரு அமைப்பு இல்லை. தமிழ்நாட்டில் மட்டுமல்லாமல், இலங்கையிலும் சிங்கப்பூரிலும் தமிழ் ஒரு அரச அங்கீகாரம் பெற்ற மொழி. மலேசியாவிலும் தமிழ் ஒரு கல்வி மொழி. பிறநாடுகள் பலவற்றிலும் தமிழ் பயிலப்படுகிறது. தமிழ்நாடு அரசு மட்டும் இதை நிறைவேற்றினால், இதர நாடுகளிலில் இருப்போர் பின்பற்றாமல் இருக்க கூடும். எனவே தமிழ் எழுத்துமுறை பிளவு பட இந்த மாற்றம் உந்தும்.
# கனடா டொலர்



**கனடா டொலர்** (currency code **CAD**) கனடாவின் நாணயம் ஆகும். 2011 ஆம் ஆண்டின் கணக்கின்படி, கனேடிய டோலர் அதிகமாகப் பயன்படுத்தப்படும் ஏழாவது நாணயம் ஆகும். இது நூறு செண்டுகளாக பிரிக்கப்பட்டுள்ளது. இது கனேடிய வங்கியினால் அச்சடிக்கப்படுகிறது. கனடா முழுவதும் இப்பணம் செல்லுபடியாகும் எனினும் அருகிலுள்ள பியரி மற்றும் மகுலின் தீவுகளும் (பிரான்சுக்குச் சொந்தமானவை) பயன்படுத்துகின்றன. னித இது 1858ம் ஆண்டில் இருந்து நடைமுறையில் இருக்கின்றது. இதை சுருக்கமாக **$** அல்லது **C$** குறியீட்டை பயன்படுத்தி குறிப்பர். "CAD", "CAD$", "CA$", "Can$" போன்ற குறியீடுகளும் பயன்படுத்தப்படுவதுண்டு. பணம் மட்டுமின்றி, 1, 2, 5, 10, 25, 50 செண்டுகளும் அச்சடிக்கப்படுகின்றன.  

## மேலும் பார்க்க
- கனேடிய வங்கி
- கனேடிய வங்கியின் இணையத்தளம்
-
# ஊடறு (நூல்)



**ஊடறு** முழுக்க முழுக்க பெண்களின் ஆக்கங்களை உள்ளடக்கி, றஞ்சி(சுவிஸ்), தேவா(யேர்மனி), நிரூபா(யேர்மனி), விஜி(பிரான்ஸ்) ஆகியோரின் கூட்டு முயற்சியில் உருவான ஒரு நூலாகும். இதனுள்ளே 13 கட்டுரைகளும், 5 சிறுகதைகளும், 24 கவிதைகளும், 3நூல் விமர்சனங்களும் 5 ஓவியங்களும் இடம் பெற்றுள்ளன.  

## அட்டைப்படம்
ஊடறுவின் முன் அட்டைப்படத்தை அருந்ததி ராஜும், பின் அட்டைப்படத்தை வாசுகி ஜெயசங்கரும் வரைந்துள்ளனர்.  

## உள்ளடக்கம்

## படைப்புகளின் தன்மை
தொகுப்பில் இடம் பெற்றிருக்கும் கட்டுரைகள் அரசியல், சமூகம், பொருளாதாரம்.. என்று பன்முகத் திடல்களிலுமிருந்து நடைமுறைப் படுத்தப்படும் பெண்கள் மீதான அடக்கு முறைகளை மையப்படுத்திய பல தகவல்களைக் கொண்டுள்ளன. கட்டுரைகள் போலவே இப்பதிப்பில் இடம் பெற்ற அனேகமான கவிதைகளும் பெண்களின் பிரச்சனைகளை மையமாகக் கொண்டே பதியப்பட்டுள்ளன. சில கவிதைகள் போர் தந்த பாதிப்புக்களையும், அதனாலான வடுக்களையும், புலம் பெயர்ந்ததால் ஏற்பட்ட பிரிவின் துயர்களையும் பேசியிருக்கின்றன. எல்லாக் கவிதைகளிலுமே ஏதோ ஒரு சோகம் மெதுவாகவேனும் இளையோடியிருக்கின்றது. சில கவிதைகளில் ஏமாற்றத்தின் ரேகைகள் படிந்திருக்கின்றன.
# ஞானம் (ஓவியர்)


**ஓவியர் ஞானம்** என்று அழைக்கப்படும் ஞானசேகரம் ஈழத்தின் பிரபல ஓவியர் ஆவார். இலங்கையின் பிரபல்யமான நிறுவனங்களுக்கு விளம்பர அமைப்புகள், புத்தக முகப்பு ஓவியங்கள், உள்ளூர் உற்பத்திப் பொருட்களுக்கான முகப்புகள் முதலியவற்றை ஸ்கிறீன் முறையில் அச்சிட்டு வழங்கியவர்.  

தற்போது அவுஸ்திரேலியாவுக்குப் புலம்பெயர்ந்து சிட்னியில் வசித்து வரும் இவர், இந்ததுறையில் அயராமல் உழைப்பவர். இலக்கிய நூல்கள், மலர்கள், சஞ்சிகைகளுக்கும் முகப்பு ஓவியங்களை வரைந்து வருகின்றார்.  

இலங்கையில் நில அளவைத் திணைக்களத்தில் 25 ஆண்டு காலம் பட வரைஞராகப் பணியாற்றியுள்ளார். பின்னர் "ஞானம் ஆர்ட்ஸ் அண்ட் அட்வர்ட்டைசிங்" என்ற நிறுவனத்தை ஆரம்பித்து தம்பணியைத் தொடர்ந்தார். சிலகாலம் யாழ்ப்பாணப் பல்கலைக்கழகத்தில் வெளிவாரி பகுதிநேர படவரைவுக்கலை விரிவுரையாளராகவும் பணியாற்றியுள்ளார்.  

அறிஞர்கள், மேதைகள், கல்விமான்கள், கலைஞர்களின் உருவப்படங்களையும் வரைந்து பாராட்டுப் பெற்றவர். 2006 இல் சிட்னியில் நடைபெற்ற உலக சைவ மாநாட்டில் அறுபத்து மூன்று நாயன்மார்களினதும் உருவப்படங்களை வரைந்து பாராட்டைப் பெற்றவர்.  

## விருதுகள்
சித்திரச் செல்வன், சித்திரகேசரி, ஓவிய வித்தகர் முதலான சிறப்புப் பட்டங்கள் பெற்றவர். நியூ சவுத் வேல்ஸ் மாநில பாங்க்ஸ்டவுண் ஆர்ட் சொசையிட்டியின் வருடாந்த விருதும் (2002) பெற்ற கலைஞர்.  

## ஓவியங்கள்
# இசுடீவ் இர்வின்


**ஸ்டீவ் இர்வின்** (*Steve Irwin*, பெப்ரவரி 22, 1962 - செப்டம்பர் 4, 2006), ஓர் ஆஸ்திரேலிய இயற்கை ஆர்வலரும், வனவிலங்கு பராமரிப்பு விற்பன்னரும், புகழ் பெற்ற தொலைக்காட்சி நிகழ்ச்சி அமைப்பாளரும் ஆவார். *முதலை வேட்டைக்காரர்* என அழைக்கப்படும் இர்வின், தொலைக்காட்சியில் முதலையுடன் துணிவாக விளையாடி உலகம் முழுவதும் பரவலாக அறியப்பட்டவர். இவர் குயீன்ஸ்லாந்து மாநிலத்தில் உள்ள ஆஸ்திரேலிய விலங்குகள் காட்சிச்சாலையை எடுத்து நடத்தி வந்தவர்.  

## வாழ்க்கைக் குறிப்பு
அவருக்கு இரு குழந்தைகளும் மனைவியும் உள்ளனர். அவருடைய மனைவியும் முதலைகளை பராமரிப்பவர். ஸ்டீவ் இர்வினுடைய தந்தையும் தாயும் கற்றுக்கொடுத்ததுதான் இந்த முதலை விளையாட்டும் பராமரிப்பும். எட்டு வயதிலேயே களத்தில் இறங்கியிருந்திருக்கிறார். 44 வயதில் இறந்த அவர் வெளியுலகுக்கு அறிமுகமானது அவருடைய நண்பர் 1990ல் எடுத்த நிகழ்படக் கோப்புகள் மூலமே.  
.  

## இறப்பு
(ஸ்டிங்கிறே) என்னும் நீர்வாழ் விலங்கு. இதற்கு அட்டவண்ணைத் திருக்கை என்றும் பெயர்]]  
செப்டம்பர் 4, 2006 இல் தண்ணீரில் ஆபத்தான விலங்கினங்கள் பற்றிய ஒரு விளக்கப் படம் எடுக்கும்பொழுது பெருந்திருக்கை (*stingray*) என்றும் அட்டவண்ணைத் திருக்கை என்றும் சொல்லப்படும் ஒரு கொட்டும் திருக்கைமீன் எனப்படும் ஒருவகை நீர்வாழ் இனத்தின் தாக்குதலுக்கு உள்ளாகி இறந்தார். ஆஸ்திரேலியாவின் வரலாற்றில் இந்த திருக்கை மீனினம் தாக்கி இறந்தவர்கள் மொத்தம் மூன்றே மூன்று பேர் தான் என்று சொல்லப்படுகின்றது. முதல் இரண்டு தாக்குதல்களும் 1938 இலும் 1945 இலும் நடந்தன.
# 1971


**1971** (**MCMLXXI**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  

## நிகழ்வுகள்
- ஜனவரி 25 - இடி அமீன் உகாண்டாவின் அதிபரானார்.
- பிப்ரவரி 6 - அலன் ஷெப்பர்ட் என்ற அமெரிக்கர் விண்வெளியில் பந்து விளையாடினார்.
- மே 28 - ரஷ்யா செவ்வாய் கிரகத்திற்கு மார்ஸ்-3 (Mars 3) என்ற செயற்கை கோளை அனுப்பியது.
- செப்டம்பர் 3 - கட்டார் விடுதலை பெற்றது.
- நவம்பர் 5 - இன்டெல் நிறுவனம் உலகின் முதல் நுண்செயலியான (*Microprocessor*) 4004 இனை வெளியிட்டது.

## பிறப்புகள்

## இறப்புகள்
- பெப்ரவரி 25 - Theodor Svedberg, நோபல் பரிசு பெற்றவர் (பி. 1884)
- ஏப்ரல் 12 - Igor Tamm, நோபல் பரிசு பெற்றவர் (பி. 1895)
- ஜூன் 15 - Wendell Meredith Stanley, நோபல் பரிசு பெற்றவர் (பி. 1904)
- ஜூன் 18 - Paul Karrer, நோபல் பரிசு பெற்றவர் (பி. 1889)
- ஜூன் 25 - John Boyd Orr, நோபல் பரிசு பெற்றவர் (பி. 1880)
- ஜூலை 1 - William Lawrence Bragg, நோபல் பரிசு பெற்ற ஆங்கிலேயர் (பி. 1890)
- செப்டம்பர் 20 - Giorgos Seferis, நோபல் பரிசு பெற்ற எழுத்தாளர் (பி. 1900)
- செப்டம்பர் 21 - Bernardo Houssay, நோபல் பரிசு பெற்றவர் (பி. 1887)
- ஒக்டோபர் 29 - Arne Tiselius, நோபல் பரிசு பெற்றவர் (பி. 1902)
- டிசம்பர் 9 - Ralph Bunche, நோபல் பரிசு பெற்றவர் (பி. 1904)

## நோபல் பரிசுகள்
- இயற்பியல் - Dennis Gabor
- வேதியியல் - Gerhard Herzberg
- மருத்துவம் - Earl W. Sutherland, Jr
- இலக்கியம் - Pablo Neruda
- சமாதானம் - Willy Brandt
- பொருளியல் (சுவீடன் வங்கி வழங்கும் பரிசு) - Simon Kuznets
# விபி சிகிரிப்ட்


**விபி சிகிரிப்ட்** என்பது விசுவல் பேஸிக் ஸ்கிரிப்டின் சுருக்கம் ஆகும். இதில் நிரலாக்கலானது மைக்ரோசாட்டின் விஷ்வல் பேஸிக் மொழியை ஒற்றியதாகும். இன்டர்நெட் எக்ஸ்புளோலர் உலாவியில் ஜாவாஸ்கிரிப்ட் போன்றியங்கும். இது தனித்தியங்கும் *.hta கோப்புக்களாகவும் சேமிக்கப் படக் கூடியதேனினும் ஆகக் குறைந்தது மைக்ரோசாப்ட் இன்ரநெட் எக்ஸ்புளோளர் 5.0 அல்லது அதற்கு மேம்படுத்தப் பட்ட பதிப்புக்கள் தேவைப்படும். இணைய விருதியாளர்கள் கூடிய ஒத்திசைவிற்காக பெரும்பாலும் ஜாவாஸ்கிர்ப்ப்டையே விரும்புகின்றனர்.  

விபிஸ்கிரிப்ட் ஆனது விண்டோஸ் 98 இயங்குதளத்தில் இருந்து மைக்ரோசாப்ட் இயங்குதளத்துடன் உள்ளிணைக்கப்பட்டுள்ளது.  

## சரித்திரம்
1996 இல் விண்டோஸ் ஸ்கிரிப்ட்டிங் தொழில்நுட்பத்தின் ஓர் அங்காக வெளியிடப்பட்டது. இது ஆரம்பத்தில் இணைய விருத்தியாளர்களை இலக்குவைத்தே வெளியிடப்பட்டது. இரண்டு வருடகாலப்பகுதியில் விபிஸ்கிர்ப்ட்டானது 1.0 பதிப்பில் இருந்து 2.0 பதிப்பிற்கு முன்னேறிக் கொண்டது. இதன் மூலம் தானியக்தேவைகளை நிறைவேற்றிக் கொள்ளக்கூடியாதா இருந்தாலும் இது முன்னைய தொடர்ச்சியாத் செய்யக் கட்டையிடும் (Batch processing) விட வினைத்திறனாக இருந்ததினால் கணினி நிர்வாகிகள் இதை விரும்பத் தொடங்கினார்கள்.  

## வெளியிணைப்புகள்
- விபிஸ்கிரிப்ட் பயனர் வழிகாட்டல்கள்
- ஸ்கிரிப்ட் நிலையத்தின் ஸ்கிர்ப்ட் சேமிப்புக்கள்
- W3Schools - விபிஸ்க்ரிப்ட் பயிற்சிகள்
- விபிஸ்க்ரிப்ட் டீபகர்(Debugger)
- VisualBasicScript.com (விபிஸ்கிரிப்ட் சமுதாயம்)
- ScriptingAnswers (VB(விபிஸ்கிரிப்ட் சமுதாயம்)
- VBS பயிற்சிகள்
# போர்லாண்ட் டெல்பி



**போர்லாண்ட் டெல்பி** போர்லாண்ட் மென்பொருள் நிறுவனத்தின் மென்பொருட்களை விருத்தி செய்வதற்கான மென்பொருளாகும். இதன் பத்தாவது பதிப்பான **டெல்பி 2006** ஆனது **டெல்பி நிரலாக்கல் மொழி** மற்றும் சி++ ஆகியவற்றை 32 பிட் விண்டோஸ் இயங்குதளத்தில் ஆதரிக்கின்றது அத்துடன் இது C# மற்றும் மைக்ரோசாப்ட்.நெட்டையும் ஆதரிக்கின்றது.  

**டெல்பியின்** முக்கிய பயன்பாடானது தகவற் தளங்களைக் கையாளவதிலேயே தங்கியுள்ளதெனினும் பொதுவாக அநேகமான மென்பொருள் விருத்தி திட்டங்களிலும் இம் மென்பொருள் பயன்படுத்தப் படுகின்றது. தமிழைக் கணினிகளில் உட்புகுத்துவதில் முன்னோடியான நளினம் மென்பொருளும் **டெல்பியிலேயே** உருவாக்கப் பட்டுள்ளது.  

## சரித்திரம்
**டெல்பி** ஆரம்பத்திலிருந்தே துரித விருதிச் சூழல் மென்பொருளாக வெளிவந்தது. 1995ஆம் ஆண்டு 16 பிட் விண்டோஸ் 3.1 இயங்குதளத்திற்கு வெளிவந்தது. பின்னர் ஒருவருட்டத்தில் 32 பிட் இயங்குதளக் கணினிகளுக்கான **டெல்பி 2** வெளிவந்தது. சிலவருடங்களில் இதே பாணியில் C++ பில்டர் மென்பொருளும் வெளிவந்தது.  

டெல்பியை ரேபோ பாஸ்கல் ஒருங்கிணைக்கப் பட்ட விருத்திச் சூழலை (IDE) உருவாக்கிய் அண்டர் ஹிஜல்பேக்கே முன்னின்று உருவாக்கினார். 1996 ஆம் ஆண்டு மைக்ரோசாப்ட் இவரை உள்வாங்கும் வரை இவரே போர்லாண்டில் **டெல்பி** விருத்தித் திட்டங்களிற்கு முன்னின்றார்.  

2001 ஆம் ஆண்டு லினக்ஸ் இயங்குதளங்களிற்கான கைலிக்ஸ் என்ற **டெல்பிக்கான** லினக்ஸ் பதிப்பு உருவாக்கப் பட்டதெனினும் பயனர்களின் ஆர்வக்குறைவால் 3ஆவது பதிப்பிலிருந்து இடைநிறுத்தப் பட்டது.  

**டெல்பி 6** உடன் விண்டோஸ் மற்றும் லினக்ஸ் இயங்குதளங்களை ஆதரிக்கும் பொதுவான பகுதிகள் சேர்த்துக் கொள்ளப்பட்டன.  

டெல்பி 8 ஆனது டிசெம்பர் 2003 வெளிவந்து மைக்ரோசாப்ட்.நெட் ஐ ஆதரிக்கும் வகையில் வெளிவந்தது. இதில் முதற்தடவையாக விஷ்வல் ஸ்ரூடியோ போன்று ஒருங்கிணைக்கப் பட்ட விருத்திச் சூழலானது மாற்றப் பட்டது.  

## அநுகூலங்களும் பிரதிகூலங்களும்
### அநுகூலம்
- துரித விருத்தி செய்யும் சூழல்
- நன்றாக விருத்தி செய்யப் பட்ட பாஸ்கல் மொழியிலமைந்த நிரலாக்கம்.
- தானாகவே இயங்கும் கோப்புக்களாக மாற்றும் வசதி. இங்கு dll பிரச்சினைகள் ஏதும் கிடையாது.
- துரிதாமாக கம்பைல் பண்ணும் வசதி
- ஒரே நிரலாக்கலில் இருந்து பல இயங்கு தளங்களிற்கான விருத்தி செய்யும் வசதி
- பதிப்புகளிடையே ஒத்தியங்கும் மூல நிரல்கள்

### பிரதிகூலங்கள்
- பல் இயங்குதளங்களில் இயங்குவதற்கு ஓரளவே வசதியுண்டு
- இயங்கு தளங்களை அணுகிப் பாவிப்பதற்கும் வேறு மென்பொருள் விருத்தியாளரைகளின் மென்பொருட்களைப் பாவிப்பதற்கும் ஹெடர் கோப்புக்கள் அவசியம்.
- C++ மற்றும் C# உடன் ஒப்பிடுகையில் மிகக் குறைவான புத்தகங்களே பிரசுரிக்கப் பட்டுள்ளன.

## பெயர்க் காரணம்
ஆரம்பதில் தகவற் தளங்களை அணுகுவதற்கு ஓர் மென்பொருளை உருவாகி வந்தனர் அக்காலத்தில் பிரபலமான ஆரக்கிள் தகவற் தளத்தை இணைப்பதற்கு டெல்பி என்ற இரகசியப் பெயருடன் திட்டமானது ஆரம்பிக்கப்பட்டது. இப்பெயரயே பலரும் விரும்பியதால் இது இன்றளவும் **டெல்பி** என்றே அழைக்கப் படுகின்றது.  

## வெளியிணைப்புகள்
- போர்லாண்ட் டெல்பி 7 இலவசப் பிரத்தியேகப் பதிப்பு
- போர்லாண்ட் டெல்பி 6 இலவசப் பிரத்தியேகப் பதிப்பு
- போர்லாண்ட் டெல்பி பதிப்புக்களுக்கான இலவச அனுமதி
- போர்லாண்ட் டெல்பி அடிப்படைகள்
# வண்ணார்பண்ணை நாவலர் சைவப்பிரகாச வித்தியாசாலை

இலங்கையின் வடபகுதியிலுள்ள யாழ் நகர மத்தியிலிருந்து சுமார் ஒரு மைல் தூரத்தில், காங்கேசந்துறை வீதி, நாவலர் வீதிச் சந்தியில் அமைந்துள்ளது **வண்ணார்பண்ணை நாவலர் சைவப்பிரகாச வித்தியாசாலை**. பிரித்தானியர் ஆட்சியின்போது, அவர்களால் அமைக்கப்பட்ட கல்வி நிறுவனங்கள், ஆங்கில, கிறிஸ்தவப் பின்னணியிலேயே கல்வி கற்பித்து வந்தன. இதனால் சைவ சமயமும், தமிழ் மொழியும் தாழ்ச்சி அடையும் நிலைமையை உணர்ந்த ஆறுமுக நாவலர் இப் பாடசாலையை நிறுவினார்.  

## அரசியல் சமூகப் பின்னணி

## வரலாறு
# அமர்க்களம் (திரைப்படம்)



***அமர்க்களம்*** (*Amarkalam*) 1999 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தில் அஜித் குமார், சாலினி, ரகுவரன், நாசர் மற்றும் பலர் நடித்திருந்தனர். அஜித் குமாரின் 25-ஆவது படமான இது வர்த்தக ரீதியாகவும் வெற்றித் திரைப்படமானது.  

இத்திரைப்படத்தில் சாலினியுடன் நடித்த அஜித், பின்னர் சாலினியைக் காதலித்து திருமணம் செய்து கொண்டார் என்பது குறிப்பிடத்தக்கது.  

## கதை

ஆரம்ப காலங்களில் கொலைகள், சண்டைகள் எனப் புரியும் அஜித் ரகுவரனால் தனது சொந்த மகளான சாலினியைக் கடத்திச் செல்லுமாறு கேட்கின்றார். ஆனால் அவள் தனது சொந்த மகள் என்பதனைத் தெரிந்து கொள்ளாது பழைய பகையினைத் தீர்ப்பதாக எண்ணி அவளைக் கடத்திச் சென்று காதலிப்பதாக நடிக்கும்படி கேட்டுக் கொள்கின்றார். அவர் கூறியபடியே கடத்திச் செல்லும் அஜித் பின்னர் சாலினியினினால் நல்லவனாக மாற்றம் பெற்று அவள் மீது காதலும் கொள்கின்றார்.  

## நடிகர்கள்

## பாடல்கள்
இத்திரைப்படத்தின் பின்னணி இசை, பாடல்கள் ஆகியவற்றிற்கு பரத்வாஜ் இசையமைத்திருந்தார். பாடல் வரிகளை வைரமுத்து எழுதியிருந்தார். படத்தில் சாலினி ஒரு பாடலைப் பாடினார். சரண் ஒரு பாடலில் அவரது ஆலாபனையைக் கேட்டபின் சாலினியைப் பரிந்துரை செய்தார். "சத்தம் இல்லாத" என்ற பாடல் இப்படத்தில் இருக்க வேண்டும் என்று சரண் விரும்பவில்லை. அதற்காக அஜித் குமார் கதாபாத்திரத்தில் சோகமான கடந்த காலத்தை உருவாக்கி, படத்தில் பாடல் இருப்பதாக அமைத்தார். பாடலின் வரிகள் வைரமுத்துவின் ஒரு கவிதையை அடிப்படையாகக் கொண்டவை. பாடலில் ஒவ்வொரு வரியும் "வேண்டும்" என்ற சொல்லுடன் முடிந்தது. பரத்வாஜ், "வேண்டும்' என்பதற்குப் பதிலாக, 'கேட்டேன்' என்ற சொல் வரவேண்டும் என்று பரிந்துரைத்தார். அதனால் கதாநாயகன் எல்லாவற்றையும் கேட்டார். ஆனால் இறுதியில் மரணம் உட்பட எதுவும் கிடைக்கவில்லை என்பதை பாடல் தெரிவிக்கும். பாடகர் எஸ். பி. பாலசுப்பிரமணியம் இப்பாடலை மூச்சு விடாமல் பாடுவது போல் நிகழ்த்தப்பட்டது.
# விருமாண்டி



***விருமாண்டி*** 2004ல் வெளிவந்த இந்திய தமிழ்த் திரைப்படமாகும். இதனை கமல்ஹாசன் எழுதி, இயக்கி, நடித்திருந்தார். இத்திரைப்படத்தில் அபிராமி, பசுபதி, நெப்போலியன் போன்றவர்கள் முக்கிய வேடங்களில் நடித்திருந்தனர். இளையராஜா இப்படத்திற்கு இசை அமைத்திருந்தார்.  

இத்திரைப்படம் தென்கொரியாவில் நடைபெற்ற உலக திரைப்பட விழாவில் 2004 ஆம் ஆண்டிற்கான சிறந்த ஆசிய திரைப்படம் என்ற விருதைப் பெற்றது. இத்திரைப்படம் *ரஷோமோன் விளைவு* என்றொரு திரைக்கதை வழியை இப்படம் கையாண்டது. கதையின் நாயகன் விருமாண்டியும், கொத்தாள தேவரும் சிறையில் அடைக்கப்பட்டிருக்கிறார்கள். மரணதண்டனைக் கைதிகள் குறித்து ஆவணப் படமெடுக்க வருகின்ற ஏஞ்சலியா காட்டமுத்து, இவர்களிடம் நடந்ததை குறித்து கேட்டு பதிவு செய்கிறார். அதன் படி, கொத்தாள தேவர் முதலில் தனக்கு என்ன நேர்ந்தது என்பதை விவரித்தும், அதன் பின் நாயகன் விருமாண்டி விவரிப்பதும் கதையாக அமைந்தது. இதில் மரணதண்டனை தேவையில்லை என்ற கருத்து வலியுறுத்தப்பட்டது.  

இந்த பெயர் சர்ச்சையால் மன உலைச்சலுக்கு ஆளான கமலஹாசன் ஒரு காணொளியைப் பதிவு செய்து வெளியிட்டார். அதில் தமிழக கலாச்சாரத்தினைப் பற்றியும், சமூகத்தில் கருத்து சுதந்திரத்திற்கு எதிரான அரசியல் பற்றியும் குறிப்பிட்டிருந்தார்.  

## ஆதாரங்கள்
# ஈரான் – ஈராக் போர்


, 1980 - தெகுரான்]]  
**ஈரான் – ஈராக் போர்** ஈரானை ஈராக் செப்டம்பர் 1980 ல் ஆக்கிரமித்தபோது ஆரம்பமாகியது. இது ஆகஸ்ட் 1988 ல் ஐக்கிய நாடுகள் சபையின் அனுசரணையுடன் முடிவுக்கு கொண்டு வரப்பட்டது. இந்த யுத்தம் 20ஆம் நூற்றாண்டின் மிக நீண்டதும் கடும் அழிவுகளை ஏற்படுத்திய போர்களில் ஒன்றாகும். இதன் போது சுமார் ஒரு மில்லியன் அளவான நபர்கள் காயமடைந்தோ கொல்லப்பட்டோ யுத்தத்தினால் பாதிக்கப்பட்டனர். இந்த போர் முடிவுக்கு வந்துள்ள போதிலும் யுத்தத்திற்கான அடிப்படை காரணிகள் இன்னும் தீர்க்கப்படவில்லை.  

## பின்னணி
ஈரான் – ஈராக் இடையிலான எல்லைக் கோடு பல நூற்றாண்டு காலமாகவே சர்ச்சைக்குரியதாகவே இருந்து வந்துள்ளது. 1534 ல் தற்போதைய ஈராக்கை ஒட்டமான் பேரரசு ஆக்கிரமித்த பின்பு சாம்ராஜ்ஜியத்தின் கிழக்குப் பிராந்தியமாக ஈராக் மாறியது. இதன்போது ஈரான் இதன் போது கிழக்குப் பகுதியில் ஈராக்கின் எதிரியாக அமைந்தது. முதலாம் உலக யுத்தத்தின் பின்னர் ஈராக் தனி சுதந்திர நாடு ஆகியது. இதன் பின்னர் இரு நாடுகளுக்கும் இடையில் எல்லை சம்பந்தமான இணக்கமின்மை ஏற்பட்டது. 1937 ல் ஏற்பட்ட உடன்படிக்கையின்படி சர்ச்சைக்குரிய ஷாட் அல் அரப் பிரதேசம் ஈராக்கிடம் ஒப்படைக்கப்பட்டது.  

எல்லைத் தகராறுக்கு அப்பால் இரு நாடுகளும் தொடர்ந்தும் முறுகல் நிலையிலேயே இருந்தன. காரணம் ஈராக் அரேபியர்களை கொண்ட நாடாக இருக்கின்ற வேளையில் ஈரான் பாரசீகர்களைக் கொண்ட நாடாக இருந்தது. வடக்கே எல்லைப் புறத்தில் குர்து மக்கள் (இவர்கள் அரேபியரோ பாரசீகரோ அல்லர்) இன மக்கள் எல்லையின் இருபுறமும் இரு நாட்டினுள்ளும் வாழ்கின்றனர். அயோத்துல்லா றுகொல்லா கொமேனி போன் ஈரானில் இருந்து நாடுகடத்தப் பட்டவர்கள் ஈராக்கில் குடியேறியமையும் இந்த நாடுகளின் உறவில் விரிசலை ஏற்படுத்தயது.
# வார்ப்புரு:Userboxtop

| Parameter | Valid values |  |
| --- | --- | --- |
| <code>align</code> | <code></code>, <code></code>, or <code></code> (default) |  |
| <code>backgroundcolor</code> | Any web color (name or <tt>#XXXXXX</tt> hex format). Defaults to <tt>#FFFFFF</tt>. |  |
| <code>bordercolor</code> | Any web color (name or <tt>#XXXXXX</tt> hex format). Defaults to <tt>#99B3FF</tt>. |  |
| <code>extra-css</code> | Allows you to provide additional CSS style information. |  |
| <code>textcolor</code> | Any web color (name or <tt>#XXXXXX</tt> hex format). Defaults to <tt>#000000</tt>. |  |
| <code>toptext</code> | Overrides the standard text and link. Can include wiki-markup. | } |

You may also insert breaks by using . See that template for details.  

## Hiding userboxes
You can hide userboxes which utilize this (as well as a few other) forms of template-based userbox organization. Simply edit your userspace CSS override (for example, monobook.css for the Monobook skin) and add the following–  

<code></code>
# வார்ப்புரு:Userboxbreak

<noinclude></noinclude>  
|-  
! <big>}}</big>  
|-  
|<noinclude>  

<br clear="both" />  
## Purpose
To allow for section breaks in large groups of userboxes (for purposes of categorization: for example, you could use the first/default section for languages, a second section (via this template) for interests, and so forth). This is intended for use with and (see usage below).  

## Usage
<pre></pre>